b'\n_START_ARTICLE_\nLeopolda Leskovec\n_START_SECTION_\n\xc5\xbdivljenje in delo\n_START_PARAGRAPH_\nPesnica in pripovednica se je rodila 2. novembra 1894 v Idriji, o\xc4\x8detu Leopoldu, ki je bil po poklicu rudar, ter materi Antoniji \xc5\xa0inkovec. Bila je najstarej\xc5\xa1a izmed sedmih otrok in je kljub veliki dru\xc5\xbeini leta 1915 maturirala na ur\xc5\xa1ulinskem u\xc4\x8ditelji\xc5\xa1\xc4\x8du v \xc5\xa0kofji Loki. Pou\xc4\x8devala je na Vojskem, v Sp. Idriji in na Ledinah. Med fa\xc5\xa1izmom so jo premestili v notranjost Italije (Torrita di Siena). Od 1943 je \xc5\xbeivela v Idriji._NEWLINE__NEWLINE_S pesmimi je prvi\xc4\x8d nastopila 1922 v mladinski reviji Novi rod (1922, 1924-26), leto kasneje v tr\xc5\xbea\xc5\xa1ki \xc5\xbeenski reviji \xc5\xbdenski svet (1923-25, 1927-29, 1932), v kateri je objavila veliko svojih stvaritev. Sodelovala je tudi v revijah Jugosloven\xc4\x8de (1934-35) in Na\xc5\xa1 glas (1928). Njene pesmi so kratke in ponesejo bralca v doma\xc4\x8d va\xc5\xa1ki svet, kjer vladajo pristna \xc4\x8dustva, med katerimi prevladuje ljubezen. Oblika in vsebina spominjata na ljudsko poezijo. Poskusila se je tudi v prozi, a je ta zelo prigodna, saj jo zanima \xc5\xbeivljenje mladih deklet, katerim je ljubezen usodna._NEWLINE_Umrla je v svojem rojstnem kraju, in sicer 8. maja 1961.'